CELEX: 32012R0144
Language: fi
Date: 2012-02-16 00:00:00
Title: Komission täytäntöönpanoasetus (EU) N:o 144/2012, annettu 16 päivänä helmikuuta 2012 , tiettyjen tavaroiden luokittelusta yhdistettyyn nimikkeistöön

21.2.2012   
            
            
               FI
            
            
               Euroopan unionin virallinen lehti
            
            
               L 48/1
            
         KOMISSION TÄYTÄNTÖÖNPANOASETUS (EU) N:o 144/2012,
   annettu 16 päivänä helmikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Laite, joka on yhdessä kotelossa, jonka mitat ovat noin 31 × 20 × 5 cm, ja joka koostuu seuraavista osista:
                  
                              —
                           
                           
                              mikroprosessori,
                           
                        
                              —
                           
                           
                              digitaalinen DVB-S/DVB-T -kaksoisviritin,
                           
                        
                              —
                           
                           
                              flash-muisti, ja
                           
                        
                              —
                           
                           
                              älykortinlukija, joka mahdollistaa ehdollisen pääsyn palveluntarjoajan palveluihin.
                           
                        Laitteessa on seuraavat liitännät:
                  
                              —
                           
                           
                              satelliittiantennituloliitäntä,
                           
                        
                              —
                           
                           
                              maanpäälliseen vastaanottoon tarkoitettu antennituloliitäntä,
                           
                        
                              —
                           
                           
                              maanpäälliseen vastaanottoon tarkoitettu antennilähtöliitäntä,
                           
                        
                              —
                           
                           
                              Ethernet (RJ-45),
                           
                        
                              —
                           
                           
                              kaksi USB-liitäntää,
                           
                        
                              —
                           
                           
                              HDMI-liitäntä,
                           
                        
                              —
                           
                           
                              kaksi SCART-liitäntää,
                           
                        
                              —
                           
                           
                              kaksi RCA-audiolähtöliitäntää,
                           
                        
                              —
                           
                           
                              S/PDIF-liitäntä (optinen digitaalinen audiolähtöliitäntä), ja
                           
                        
                              —
                           
                           
                              paikka kiintolevylle.
                           
                        Vaihtokelpoinen kiintolevy voidaan kiinnittää tullille esittämisen jälkeen. Kiintolevyt voidaan säilyttää tallennettujen tiedostojen katselemiseksi myöhemmin ainoastaan tällä laitteella.
                  Tullille esitettäessä laite pystyy vastaanottamaan ja avaamaan digitaalitelevisiosignaaleja (sekä ilmaiskanavat että palveluntarjoajan ohjelmat). Laitteella saa myös internet-yhteyden Ethernet-liitännän kautta.
                  Laite pystyy vastaanottamaan ja avaamaan ääni-/videotiedostoja automaattisesta tiedonkäsittelylaitteesta niin sanotun ”home gateway” -reitittimen kautta.
                  Laite pystyy toistamaan ääni-/videotiedostoja ulkoisesta tietolähteestä (kuten kiintolevyltä tai USB-muistista) USB-liitännän kautta.
                  Laite pystyy tallentamaan ja toistamaan vastaanotetut digitaaliset televisiosignaalit.
               
               
                  8528 71 15
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 71 ja 8528 71 15 nimiketekstien mukaisesti.
                  Laite on yhdistelmäkone, joka pystyy suorittamaan sekä nimikkeen 8521 että nimikkeen 8528 toiminnot.
                  Ottaen huomioon laitteen ominaisuudet, kumpaakaan näistä toiminnoista ei pidetä laitteen XVI jakson 3 huomautuksessa tarkoitettuna pääasiallisena toimintona.
                  Sen vuoksi tavara on luokiteltava numerojärjestyksessä viimeisimpään eli nimikkeeseen 8528.
                  Vaikka laitteessa on vaihtokelpoisia kovalevyjä, valmius toistaa sisältöä ulkoisista tietovälineistä ja valmius tallentaa vastaanotettuja ilmaiskanavia, sen olennainen ominaisuus on silti nk. ”tietoliikennevalmiudella varustettu sovitin eli set-top box”.
                  Sen vuoksi tavara on luokiteltava CN-koodiin 8528 71 15 kuuluvaksi tietoliikennevalmiudella varustetuksi sovittimeksi (set-top box).